**VII МОДЕЛ УГОВОРА**

**1."Центар за заштиту одојчади, деце и омладине"**, са седиштем у Београду, ул. Звечанска бр. 7, ПИБ: 100286755, матични број: 07094345, бр. рачуна: 840- 1620- 21, који заступа в.д. директора Зоран Милачић **(у даљем тексту: Купац) и**

**2. „\_\_\_\_\_\_\_\_\_\_\_\_\_\_\_\_\_“, са седиштем у\_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_бр.\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_ и ПИБ \_\_\_\_\_\_\_\_\_\_\_\_\_\_\_\_ које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Снабдевач),**

***и са понуђачима из групе понуђача/са подизвођачима/подизвршиоцима*:**

**а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(ако понуђач учествује у групи понуђача прецртати "са подизвођачима/ подизвршиоцима", ако наступа са подизвођачима прецртати "са понуђачима из групе понуђача" и попунити податке).*

**з а к љ у ч у ј у:**

**У Г О В О Р**

**О КУПОПРОДАЈИ ЕЛЕКТРИЧНЕ ЕНЕРГИЈЕ**

Уговорне стране констатују:

- да је Снабдевач на основу Закона о јавним набавкама (у даљем тексту: Закон), на основу позива за подношење понуда који је објављен на Порталу јавних набавки, спровео поступак за јавну набавку добара електричне енергије;

- да је Снабдевач дана \_\_\_\_\_2021. године, доставио понуду број \_\_\_, која у потпуности испуњава захтеве Купца из конкурсне документације и саставни је део овог уговора;

- да је Купац у складу са Законом, на основу понуде Снабдевача и Одлуке о додели уговора број:\_\_\_\_\_\_\_\_ од \_\_\_\_\_\_2021. године, изабрао Снабдевача за испоруку предметних добара.

**Члан 1.**

Предмет овог уговора је набавка електричне енергије, са потпуним снабдевањем, за потребе Центра за заштиту одојчади деце и омладине , и то:

|  |  |  |  |  |  |
| --- | --- | --- | --- | --- | --- |
| **Јед.** **мере** | **Јед. цена без ПДВ-а**  | **Процењене количине** | **Јед. цена са ПДВ-ом**  | Укупна цена без ПДВ-а за процењене кол | Укупна цена са ПДВ-ом за процењене кол |
| **kWh ВТ** |  | **1.244.190** |  |  |  |
| **KWh НТ** |  | **503.310** |  |  |  |
| Укупно |  | **1.747.500** |  |  |  |

**Члан 2.**

Купац се обавезује да плати Снабдевачу за један кWh електричне енергије цену, без ПДВ-а, на начин исказан у табели датој у члану 1.овог уговора.

Цена је фиксна за уговорени период снабдевања.

У цену из члана 1.овог уговора нису урачунати трошкови приступа и коришћења система за пренос електричне енергије ни трошкови приступа и коришћења система за дистрибуцију електричне енергије, као ни накнаде за подстицај повлашћених произвођача електричне енергије.

Трошкове из става 3. овог члана Снабдевач ће, у оквиру рачуна, фактурисати Купцу сваког месеца, на основу обрачунских величина за места примопредаје Купца, уз примену ценовника за приступ систему за пренос електричне енергије и ценовника за приступ систему за дистрибуцију електричне енергије, а у складу са важећом Одлуком о цени приступа систему за дистрибуцију електричне енергије објављеној у Службеном гласнику Републике Србије, односно у ускладу са методологијама за одређивање цена објављених у Службеном гласнику Републике Србије.

**Члан 3.**

Уговорне стране обавезу снабдевања и продаје, односно преузимања и плаћања електричне енергије извршиће према следећем:

Врста продаје: потпуно снабдевање електричном енергијом са балансном одговорношћу,

Период испоруке: годину дана од дана закључења уговора, од 00:00 до 24:00, са могућношћу анексирања уговора до завршетка јавне набавке , а у вези предметног добра, за 2022. годину.

Количина енергије: на основу остварене потрошње Купца,

Место испоруке: Сва обрачунска мерна места Купца прикључена на дистрибутивни систем у категорији потрошње на ниском напону и широкој потрошњи у складу са постојећим ознакама ЕД из табеле Т1 која је саставни део овог уговора као Прилог 1.

Снабдевач се обавезује да врста и ниво квалитета испоручене електричне енегије буде у складу са Правилима о раду преносног ситема (''Сл. гласник РС'' бр. 91/2015).

Снабдевач се обавезује да испоручи електричну енергију у складу са Одлуком о усвајању правила о раду тржишта електричне енергије (''Службени гласник РС'' бр. 120/12), Правилима о раду преносног система, Правилима о раду дистрибутивног система и Уредбом о условима испоруке електричне енергије, као и другим подзаконским прописима који регулишу испоруку електричне енергије.

Купац се обавезује да Снабдевачу изврши плаћање у року од \_\_\_\_ (***попуњава Снабдевач***) дана, од дана службеног пријема исправне фактуре за испоручене количине електричне енергије, потврђене од стране Снабдевача.

**Члан 4.**

Снабдевач сноси све ризике, у вези са преносом и испоруком електричне енергије до места испоруке Купца.

Снабдевач је дужан да даном потписивања овог уговора поступи у складу са чланом 188. став 3. Закона о енергетици (''Службени гласник РС'' бр. 145/14) односно да закључи и Купцу доставити:

- Уговор о приступу систему са оператором система за подручја Купца наведена у конкурсној документацији.

- Уговор којим преузима потпуну балансну одговорност за места примопредаје Купца.

 **Члан 5.**

„Оператор система ће првог дана у месецу који је радни дан за Купца, на местима примопредаје (мерна места) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора дистрибутивног система.

На основу документа о очитавању утрошка, Снабдевач издаје Купцу рачун за испоручену електричну енергију, који садржи исказану цену електричне енергије, обрачунски период, као и накнаде прописане законом, порезе и остале обавезе и информације из члана 196. став 1. Закона о енергетици.

**Члан 6.**

Снабдевач се обавезује да приликом потписивања овог уговора достави уредно потписану и регистровану сопствену бланко меницу, без жираната у корист Купца, са овлашћењем за попуну у висини од 10% од вредности уговора, без ПДВ - а, са клаузулом „без протеста“ и „по виђењу“, на име доброг извршења посла, која ће трајати 10 (десет) дана дуже од истека рока важности уговора.

**Члан 7.**

Снабдевач је дужан да обавезе које произилазе из овог уговора извршава у складу са овим уговором.

Уколико Снабдевач не изврши обавезе према одредбама овог уговора, Купац ће уновчити средство финансијског обезбеђења поднето од стране Снабдевача на име доброг извршења посла.

**Члан 8.**

Уговорне стране се могу ослободити од одговорности у одређеним случајевима који су наступили независно од воље уговорних страна. Настале околности, независне од воље уговорних страна, које ни пажљива страна не би могла предвидети, избећи нити отклонити њихове последице, сматраће се случајевима више силе који ослобађају од одговорности, уколико су настали након закључивања овог уговора, а спречавају његово делимично или потпуно извршење.

Под појмом више силе сматрају се спољни и ванредни догађаји који нису постојали у време закључења уговора, настали мимо воље и моћи уговорних страна, чије наступање и дејство уговорне стране нису могле спречити мерама и средствима која се могу у конкретној ситуацији оправдано тражити и очекивати од стране која је погођена вишом силом.

Страна која је погођена вишом силом треба одмах по наступању исте телеграмом, телефаксом или на други поверљив начин да обавсети другу страну о настанку, врсти и евентуалном трајању више силе, односно о наступању других околности које спречавају извршење уговорних обавеза.

**Члан 9.**

Свака од уговорних страна може тражити раскид уговора у случају када друга страна не испуњава или неблаговремено испуњава своје уговором преузете обавезе.

Отказни рок износи 30 (тридесет) дана и почиње да тече од дана пријема писаног обавештења о раскиду уговора.

**Члан 10.**

За све што није регулисано овим уговором, примењиваће се одредбе Закона о облигационим односима, Закона о енергетици и подзаконских прописа којима се регулише рад енергетских субјеката, енергетске делатности и функционисања тржишта електричне енергије у Републици Србији.

**Члан 11.**

Сва спорна питања у тумачењу и примени овог уговора, уговорне стране ће решавати споразумно.

У случају спора уговорне стране уговарају надлежност Привредног суда у Београду.

**Члан 12.**

Овај уговор ступа на снагу даном потписивања и важи годину дана, са могућношћу анексирања уговора до завршетка јавне набавке, а у вези предметног добра, за 2021. годину.

**Члан 13.**

Овај уговор је сачињен у 4 (четири) истоветна примерка, од којих свака страна задржава по 2 (два) примерка.

**НАРУЧИЛАЦ СНАБЕВАЧ**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

*Уколико понуђач подноси заједничку понуду, односно понуду са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи.*

*У случају подношења заједничке понуде, група понуђача може да се определи да модел уговора потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и оверити печатом модел уговора.*

*Модел уговора представља садржину уговора који ће бити закључен са изабраним понуђач.*